Nove nevine žrtve na Srednjem Istoku,29/5/02. - 2002-05-29
Shimon Peres: ”Mi savršeno dobro razumijemo da nasilje ne možemo zaustaviti isključivo vojnim načinom i da moramo ići ka političkom hor
Stotine ožalošćenih Izraelaca okupilo se danas na jerusalemskom groblju na sahrani jednog od trojice učenika koje su jučer ubili naoružani palestinski napadači. Jedan o ubijenih star je svega 14, a druga dvojica po 17 godina. Jedan napad izveden je na grupu tinejdžera koji su igrali košarku uz obližnju vjersku školu u naselju Itamar u blizini Nablusa, a drugi na automobil na jednom od puteva na Zapadnoj obali. Nakon tih napada izraelske snage upale su u nekoliko palestinskih sela na Zapadnoj obali u okolini biblijskog grada Betlehema, te tokom noći ušle i u Qalqilyu. Jutros po lokalnom vremenu izraelski premijer Ariel Sharon sazvao je sastanak sigurnosnog kabineta, odnosno vlade u užem sastavu. Izvori bliski izraelskoj vladi kažu da nije za očekivati neke bitne najave poslije tog sastanka i da će se taktika češtih upada izraleske vojske na područja pod palestinskom upravom vjerovatno nastaviti. Šimon Peres, izraelski ministar vanjskih poslova je tokom sastanka sa kolegaom sa Islanda, pored ostalog rekao: ”U nastojanju da zaustavimo nasilje, očevidno je da Izrael mora poduzeti određene mjere. I Palestinci to moraju učiniti. Izrael mora poduzimati taktičke vojne mjere kako bi zaustavili ubacivanje palestinskih militanata. Međutim, mi savršeno dobro razumijemo da to isključivo vojnim načinom ne možemo zaustaviti i da moramo ići ka političkom horizontu.“ U Haifi, na sjeveru Izraela, zatekao se i njemčki ministar vanjskih poslova Joschka Fisher gdje je na tamošnjem univerzitetu proglašen počasnim doktorom. Tom prilikom gospodin Fisher je izjavio: “Mogući ključ za ozbiljan pošetak mirovnog procesa mogla bi biti međunarodna konferencija ili sastanak čije su održavanje u julu mjesecu predložile Ujedinjene nacije. Vrlo je važno iskoristiti prednosti koju pruža takva mogućnost. Na konferneciji trebali biti uspostavljanji principi prihvatljivi za obje strane, određeni najvažnijih elementi i markiran početak generalno novog mirovnog procesa. Cilj tog procesa je dvije države - Palestina i Izrael usko vezani zajedničkom sigurnošću i potpuna normalizacija odnosa arapskih država i Izraela.“ Međunarodnu konferenciju o miru na Srednjem istoku podržavaju i Sjedinjene države, i Rusija, i Evropska unija i Ujedinjene nacije. Jedan visoki američki zvaničnik, razgovarajući sa novinarima tokom jučerašnjeg boravka predsjednika Georga W. Busha u Italiji, ukazao je na mogućnost da Sjedinjene države za Izraelce i Palestince uspostave novu pregovarčku dinamiku i da se Washington sa ”prijateljima i saveznicima” konsultira o slijedećim potezima koje bi mogao povući u nastojanju da se ožive izraelsko-palestinski mirovni pregovori nakon 20 mjeseci obostranog nasilja. Pomoćnik američkog državnog sekretara William Burns već je na putu i trebalo bi da boravak na Srednjem Istoku počne posjetom Egiptu, nastavi razgovorima sa izraelskim i palestinskim zvaničnicima, a zatim produži u Jordan, Saudijsku Arabiju, Siriju i Liban. Očekuje se i da će direktor CIA-e George Tenet na Srednji istok krenuti vjerojatno u petak. Savjetnik palestinskog lidera Yasera Arafata Abu Rdeineh pozdravio je povratak američkih izalanika na Srednji Istok riječima: ” Povratak američkih pregovarača u region je stvarno pozitivan znak jer američko odsustvo daje izraelskoj vladi zeleno svjetlo na nastave sa vojnom eskalacijom. “ Na kraju da podsjetimo, najmanje 1.375 Palestinaca i 486 Izraelaca poginulo je od trenutka kada je u septembru 2000. godine buknuo palestinski ustanak protiv izraelske okupacije.